Държавен вестник, бр. 54, 2021 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  54
5. В т. 4 се посочва адрес на електронна поща и със знак „Х“ се отбелязват съответните до­
кументи, в случай че лицето желае да получи един или всеки от документите по т. 4.1 и т. 4.2 
по електронен път. Ако т. 4 не бъде попълнена, информацията се изпраща по пощата с писмо 
с обратна разписка, а уведомяването за анулиране на заявлението може да бъде извършено от 
осигурителен посредник и писмено срещу подпис на осигуреното лице.
6. В т. 6 се описват приложените към заявлението документи.“
§ 14. Приложение № 1а към чл. 3, ал. 10 се изменя така: 
„Приложение № 1а 
към чл. 3, ал. 10
ОСНОВНА ИНФОРМАЦИЯ ЗА ОСИГУРЕНИТЕ ЛИЦА
(лого на ПОД)
(наименование на ПОД)
(наименование на фонда)
Акционери, притежаващи 10 и над 10 на сто от капитала на ... (наименование на ПОД)
№
Име, презиме, фамилия за ФЛ/наименование и ЕИК за ЮЛ
Размер на участието 
в капитала
1.
... %
2.
... %
3.
... %
(При необходимост се добавят допълнителни редове! За физическите лица не се попълва ЕГН!)
І. КАКВО ТРЯБВА ДА ЗНАЕТЕ при прехвърляне от един в друг фонд за допълнително 
задължително пенсионно осигуряване (ФДЗПО)
1. Изборът на пенсионен фонд е личен и свободен
Вие имате право свободно да изберете в кой универсален, съответно професионален пен­
сионен фонд да се осигурявате и не сте длъжен да се съобразявате с препоръките на Вашия 
работодател, синдикални дейци или други лица. 
Във връзка с прехвърлянето Ви в друг пенсионен фонд пенсионноосигурителните дружества, 
техните акционери, осигурителни посредници или други лица нямат право да Ви предоставят, 
да предлагат или да обещават под каквато и да е форма специални привилегии, подаръци, 
услуги или други облаги.
Процедурата за промяна на участие е подробно уредена в Наредба № 3 на КФН за реда и 
начина за промяна на участие и за прехвърляне на натрупаните средства на осигурено лице 
от един фонд за допълнително пенсионно осигуряване в друг съответен фонд, управляван от 
друго пенсионноосигурително дружество. Актуалният текст на наредбата можете да намерите 
на интернет страницата на КФН (www.fsc.bg).
2. Случаи, в които имате право да се прехвърлите
Вие имате право да се прехвърлите в друг ФДЗПО след изтичането на една година от за­
почване на участието Ви във фонда, в който сте осигурен. 
Вие можете да се прехвърлите независимо от периода на участие във фонда в следните случаи:
– при несъгласие с извършени промени в правилника или инвестиционната политика на 
фонда, ако подадете заявление за промяна на участие в тримесечен срок от уведомлението за 
това, с изключение на случаите, когато тези промени произтичат от изменение в нормативната 
уредба или се извършва промяна в седалището или адреса на управление на пенсионноосигу­
рителното дружество;
– при преобразуване или прекратяване на пенсионноосигурителното дружество или на уп­
равлявания от него фонд, където сте осигурен.
Вие можете еднократно да се прехвърлите в друг универсален пенсионен фонд, когато при­
добиете право на пенсия от универсалния пенсионен фонд, в който се осигурявате.
3. Подаване на заявлението и сключване на осигурителен договор
Заявлението се подава в електронна форма или на хартиен носител чрез упълномощен 
служител или осигурителен посредник на пенсионноосигурителното дружество, управляващо 
фонда, в който желаете да преминете („новото“ дружество). Когато заявлението се подава на 
хартиен носител, е необходимо подписът Ви върху първия му екземпляр да бъде нотариално 
заверен. Електронното заявление се подписва с квалифициран електронен подпис, валиден към 
датата на извършване на електронното изявление.